જો ઉત્તર પ્રદેશમાં મૌર્ય સાથે કુરમી અને કોઇરી જાતિના લોકોને જોડવામાં આવે તો તેમની સંખ્યા યાદવો કરતાં પણ વધુ થશે. તે રીતે નિશ્ચિતપણે ભાજપ ઉત્તર પ્રદેશમાં નીતીશ પ્રયોગના મૂળમંત્રની રણનીતિ સાથે ચૂંટણી લડવા માટે તૈયાર છે. નીતીશકુમાર જેડીયુના અધ્યક્ષ બનવા પાછળની રણનીતિ સ્પષ્ટ રીતે ત્રીજા વિકલ્પના નેતૃત્વને સંભાળવાની છે. ઉત્તર પ્રદેશમાં અજિતસિંહ અને ઝારખંડમાં બાબુલાલ મરાંડી જેવા નેતાઓ સાથે વાતચીત આગળ વધી રહેલી જોવા મળે છે.